Η πίστη ως τουριστικό κίνητρο
Creators: name: Καμπούρη, Ζαχαρούλα Κωνσταντίνου
Publisher: name: Aristotle University of Thessaloniki
Year: 2016
Subjects: Θρησκευτικός τουρισμός
Προσκυνητές
Ταξίδι
Religious tourism
Pilgrims
Travel

description: Η παρούσα διπλωματική εργασία με τίτλο «Η πίστη ως τουριστικό κίνητρο» (La fe, una motivación turística) συνίσταται στη μετάφραση πέντε άρθρων, από την ισπανική στην ελληνική γλώσσα, που δημοσιεύτηκαν στο μηνιαίο ισπανικό περιοδικό Hosteltur. Μέσω της εργασίας αυτής παρουσιάζονται και σχολιάζονται τα μεταφραστικά ζητήματα που προέκυψαν κατά τη μεταφραστική διαδικασία. Το συγκεκριμένο περιοδικό εξειδικεύεται σε θέματα τουρισμού και εκδίδεται από το 1994. Ο σκοπός αυτής της διπλωματικής εργασίας είναι η απόδοση των κειμένων στα ελληνικά και η εύρεση γλωσσικών ισοδυναμιών των θρησκευτικών παραδόσεων των καθολικών χριστιανών στην Ισπανία. Αρχικά παρατίθενται τα ισπανικά κείμενα και στη συνέχεια η μετάφρασή τους στα ελληνικά με τις υποσημειώσεις τους. Επιπρόσθετα, εκπονήθηκε γλωσσάρι που περιλαμβάνει όρους των κειμένων με την αντίστοιχη απόδοσή τους στην ελληνική γλώσσα. Παραδείγματα χρήσης των όρων τόσο στα ισπανικά όσο και στα ελληνικά παρουσιάζονται σε ξεχωριστή ενότητα και συγκεντρώθηκαν κατόπιν εκτεταμένης έρευνας σε παράλληλα κείμενα. Η διπλωματική εργασία ολοκληρώνεται με την τεκμηρίωση των μεταφραστικών επιλογών και τις στρατηγικές που χρησιμοποιήθηκαν. Στη συγκεκριμένη εργασία, διαπιστώθηκε η ανεπάρκεια των λεξικών σχετικά με τους όρους που αφορούσαν τη θρησκευτική παράδοση της Ισπανίας. Αντίθετα, κρίθηκε αναγκαία η αναζήτηση παράλληλων κειμένων με στόχο την άντληση γλωσσικών προτύπων και διαγλωσσικών ισοδυναμιών. Οι ερευνητικές υποθέσεις για το συγκεκριμένο εγχείρημα ήταν αν και κατά πόσο θα μπορέσει να γίνει οικειοποίηση των πολιτισμικών στοιχείων του κειμένου, ποιες θα ήταν οι αντιστοιχίες των διαφόρων όρων από τα ισπανικά προς τα ελληνικά και αν τελικά ταυτίζονται οι όροι «θρησκευτικός τουρισμός» και «προσκύνημα». Τέλος, από την τεκμηρίωση της ορολογίας εξάγεται το συμπέρασμα ότι, όσον αφορά τη μετάφραση τέτοιου είδους κειμένων, για να αποδοθούν όροι παραδόσεων-εορτών, ένας μεταφραστής δεν οφείλει μόνο να χρησιμοποιεί το διαδίκτυο, ούτε μόνο λεξικά, αλλά να ανατρέξει και σε παράλληλα κείμενα και στο ιστορικό υπόβαθρο αυτών των παραδόσεων, καθώς και να συνομιλήσει με ειδικούς (ιερείς, άτομα που ασχολούνται με τον τουρισμό και κατοίκους της Ισπανίας) πάνω στο αντικείμενο.
description: This thesis, entitled “Faith as motivation for tourists” (La fe, una motivación turística), is a translation, from Spanish to Greek, of five articles from the monthly magazine Hosteltur. It presents and comments the translation issues that have arisen during the translation process. This magazine specializes in tourism issues and has been published since 1994. The purpose of this thesis is the translation of these texts into Greek and to find the linguistic equivalents of Catholic Christians in Spain. The Spanish texts are presented firstly and then their translation into Greek with footnotes. Furthermore, a glossary has been created which includes various terms from the original texts and their Greek translation. Examples of the use of these terms, both in Spanish and in Greek, are presented in a separate section. These examples were gathered after extensive research in parallel texts. The thesis is completed with the documentation of translation options and the strategies that have been used. This thesis revealed the inadequacy of dictionaries for terms relating to the religious traditions of Spain. Instead, it was necessary to search in parallel texts in order to find interlingual linguistic equivalents. The research hypotheses of this project were to adapt the cultural elements of these texts, to establish the equivalents of various terms from Spanish into Greek, and ultimately to determine whether the terms "religious tourism" and "pilgrimage" coincide. In conclusion, in order to translate this sort of texts, the translator needs to use not only dictionaries and the Internet, but also research in parallel texts. Additionally, the knowledge and understanding of the historical background is important, as is of course the help of experts (priests, people who work in tourism and residents of Spain).